สวัสดีค่ะ หนูอายุ 28 ปี 5 เดือนก่อนแท้งและขูดมดลูก หลังจากนั้นก็มีประจำเดือนมาสม่ำเสมอปกติทุกเดือนค่ะ ประจำเดือนมา 7 วัน แต่3 เดือนที่ผ่านมา ประจำเดือนมาครบ7 วัน หลังจากประจำเดือนหยุดไป 3-4 วันแล้วจะมีประจำเดือนออกมะแบบกระปิดกระปอย 2-3 วัน มีอาการปวดท้องประจำเดือนปกติแต่ไม่มากเหมือนตอนมีประจำเดือนช่วง 7 วัน จะมีอาการผิดปกติอะไรไหมค่ะ
สวัสดีค่ะ หลังการแท้งบุตรและมีการขูดมดลูกนั้น อาจจะมีเลือดออกผิดปกติจากช่องคลอดตามมาได้ภายในประมาณ 1-2 สัปดาห์หลังจากนั้นและควรหายสนิท ประจำเดือนและการตกไข่น่าจะกลับมาเป็นปกติภายในประมาณ 1-2 เดือนดังนั้นจากที่กล่าวมา หากผ่านมาถึง 5 เดือนแล้ว ไม่ควรมีเลือดออกผิดปกติทางช่องคลอดที่ไม่ใช่รอบเดือนอีก การมีเลือดออกผิดปกติทางช่องคลอด อาจจะมีสาเหตุอื่นๆเช่น การติดเชื้อที่ช่องคลอดหรือปากมดลูก อวัยวะภายในอุ้งเชิงกรานอักเสบ การมีเนื้องอกที่มดลูกหรือปากมดลูก ฮอร์โมนจากรังไข่ไม่สมดุล ภาวะแทรกซ้อนจากการตั้งครรภ์ แผลฉีกขาดที่อวัยวะเพศภายนอกเป็นต้น ที่ควรกลับไปพบแพทย์เพื่อตรวจเพิ่มเติมต่อไปเบื้องต้นงดการมีเพศสัมพันธ์ ไม่สวนล้างช่องคลอดเอง ยังไม่ซื้อยาปรับฮอร์โมนใดๆมารับประทาน และหากเลือดออกมาก ปวดหน่วงท้องน้อยเยอะ ให้รีบไปพบแพทย์